|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,** **управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 46 04 Bojan.greguric@vojvodina.gov.rs |
|  | БРОЈ: 000150748 2024 09427 005 001 000 001 | ДАТУМ: 29.01.2024.године |

На основу члана 7. Покрајинске скупштинске одлуке о додели буџетских средстава за унапређење положаја националних мањина – националних заједница и развој мултикултурализма и толеранције ("Службени лист АПВ", број 8/2019) члана 11, 12, 23. став 4, 25 и 26. Покрајинске скупштинске одлуке о буџету Аутономне покрајине Војводине за 2024. годину („Службени лист АПВ“, број 45/2023), члана 37. Покрајинске скупштинске одлуке о покрајинској управи („Сл. лист АПВ”, бр. 37/2014, 54/2014‒др. одлука, 37/2016, 29/2017, 24/2019, 66/2020 и 38/2021), члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења ("Сл. гласник РС", бр. 16/2018) и члана 3. Правилника o додели буџетских средстава Покрајинског секретаријата за образовање, прописе, управу и националне мањине – националне заједнице за унапређивање положаја националних мањина – националних заједница и развој мултикултурализма и толеранције у Аутономној покрајини Војводини („Службени лист АПВ“, број 7/2023), Покрајински секретаријат за образовање, прописе, управу и националне мањине – националне заједнице (у даљем тексту: Секретаријат), расписује

**ЈАВНИ КОНКУРС**

**ЗА СУФИНАНСИРАЊЕ ПРОГРАМА И ПРОЈЕКАТА ОЧУВАЊА И НЕГОВАЊА МУЛТИКУЛТУРАЛНОСТИ И МЕЂУНАЦИОНАЛНЕ ТОЛЕРАНЦИЈЕ У АП ВОЈВОДИНИ У 2024. ГОДИНИ**

**I. ОПШТИ ЦИЉ КОНКУРСА**

Јавни конкурс се расписује за програме и пројекте удружења, фондова и фондација (у даљем тексту: подносилац пријаве), усмерене на очување и неговање мултикултурализма и међунационалне толеранције на територији Аутономне покрајине Војводине у 2024. години.

**II. УСЛОВИ КОНКУРСА**

* Јавни конкурс се расписује на укупан износ од **14.000.000,00 динара.**
* На јавни конкурс за доделу буџетских средстава Секретаријата за развој, неговање и очување мултикултуралности и међунационалне толеранције могу се пријавити подносиоци пријаве, чији су пројекти и програми усмерени на очување и неговање мултикултурализма и међунационалне толеранције и који имају регистровано седиште на територији АП Војводине.
* На јавни конкурс се не могу пријављивати директни и индиректни буџетски корисници, привредна друштва и национални савети националних мањина.
* Конкурсна документација може се преузети од **29.01.2024. године** у просторијама Секретаријата или на web адреси Секретаријата [www.puma.vojvodina.gov.rs](http://www.puma.vojvodina.gov.rs)
* Рок за подношење пријава је **23.02.2024. године.**
* На јавном конкурсу се додељују средства за програме и пројекте подносиоца пријаве, усмерени на очување и неговање мултикултурализма и међунационалне толеранције, а нарочито за:
* очување и неговање језика, народних обичаја и старих заната;
* заштиту и презентацију фолклорног наслеђа;
* стварање услова за развој културе, науке и уметности;
* неговање и подстицање народног стваралаштва;
* представљање културних добара од изузетног значаја;
* књижевно, драмско, сценско, музичко и ликовно стваралаштво,меморијале, фестивале, јубиларне манифестације, уметничке колоније, кампове којима се негују толеранција и права националних мањина – националних заједница;
* конференције, турнире, скупове и слично, којима се негују толеранција и права националних мањина – националних заједница;
* неговање и развој аматеризма, гостовања ансамбала;
* сарадњу с матичним земљама и друге облике сарадње.
* пројекте који се односе на развијање, очување и неговање духа међунационалне толеранције код младих.
* унапређење продукције и продукцију телевизијског и радијског програма, интернет презентација, других облика електронских презентација, штампаних пропагандних активности, активности у штампаним медијима и других облика медијских активности.
* Секретаријат по Конкусу суфинансира искључиво активности које се реализују у периоду од дана расписивања конкурса до 31.12.2024. године.
* Јавни конкурс се објављује у „Службеном листу Аутономне покрајине Војводине“, у једном од јавних гласила које покрива целу територију АПВ и на интернет страници Секретаријата, као и на порталу е-Управа, на српском језику и на језицима националних мањина који су у службеној употреби у Аутономној покрајини Војводини.

**III. НАЧИН ПОДНОШЕЊА ПРИЈАВА**

* Пријава на Јавни конкурс (искључиво на попуњеном обрасцу пријаве, на српском језику или на језику националне мањине који је у службеној употреби у АП Војводини, у једном примерку) доставља се:
1. поштом на адресу:

Покрајински секретаријат за образовање, прописе, управу и националне мањине – националне заједнице, Булевар Михајла Пупина 16, 21000 Нови Сад,

са назнаком на лицу коверте: „Пријава на Јавни конкурс суфинансирање програма и пројеката очувања и неговања мултикултуралности и међунационалне толеранције у АП Војводини у 2024. години“, или

1. лично, предајом писарници покрајинских органа управе (улаз писарнице покрајинских органа управе, улица Бановински пролаз бб, Нови Сад) у времену од 9.00 до 14.00 часова.
* **Пријаве** достављене лично или путем поште, **обавезно се достављају и у електронском облику** у скенираном - ПДФ формату, као и у word формату, путем апликације Секретаријата <http://185.166.125.155/konkursi/> избором одговарајућег јавног конкурса на који се односи пријава.
* Не постоји ограничење у погледу броја пријава на конкурс које може поднети један подносилац. **У случају више пријава** једног подносиоца, **свака пријава** на конкурс истог подносиоца **мора бити достављена као посебна пошиљка**, односно за сваки програм/пројекат подноси се посебна пријава и **обавезно се доставља посебно скенирани документ** (насловљен на назив пројекта/програма).
* Подносиоци пријава могу конкурисати са истим програмом/пројектом само на један конкурс за суфинансирање проjеката које расписује Секретаријат.

**IV. ОСТАЛА ОБАВЕШТЕЊА О КОНКУРСУ**

* Секретаријат задржава право да од подносиоца пријаве по потреби затражи додатну документацију и информације, односно да за доделу средстава одреди испуњење додатних услова.
* Пријаве подносиоца вреднује и оцењује конкурсна комисија у складу са критеријумима утврђеним Правилником o додели буџетских средстава Покрајинског секретаријата за образовање, прописе, управу и националне мањине – националне заједнице за унапређивање положаја националних мањина – националних заједница и развој мултикултурализма и толеранције у Аутономној покрајини Војводини.
* Покрајински секретар доноси решење о расподели средстава, које се објављује се на званичној интернет страници Секретаријата и на порталу Е-управа.
* Подносилац пријаве коме буду додељена средства по Јавном конкурсу, у обавези је да достави Секретаријату податак о посебном наменском подрачуну отворен код Управе за трезор за сваку појединачну намену (програм/пројекат) најкасније до 1. јуна 2024. године.

Додатне информације о јавном конкурсу се могу добити у Секретаријату, на бр. тел. 021/ 487 4604, путем е-поште на адреси bojan.greguric@vojvodina.gov.rs или интернет страни Секретаријата на адреси <http://www.puma.vojvodina.gov.rs>

 Покрајински секретар

 Szakállas Zsolt s.k.

 (Жолт Сакалаш с.р.)